Gezo raštas

Gezo raštas (ግዕዝ ፊደል Gəʿəz fidäl), dar žinomas kaip etiopų raštas – garsinis raštas, vartojamas užrašyti Etiopijos semitų kalboms, viena iš dabar pasaulyje naudojamų rašto sistemų. Rašto sistema yra abugida. Tai reiškia, kad joje naudojami priebalsiniai rašto ženklai, o balsiai išreiškiami pridedant diakritinius ženklus.

 Raida 
Gezo raštas išsivystė iš Pietų arabų rašto, kuris pasiekė Etiopiją apie IX a. pr. m. e. Tai buvo visiškai priebalsinė sistema, kaip buvo būdinga kitoms semitų kalbų rašto sistemoms. Apie IV a. galutinai susiformavo priebalsinis gezas, pritaikytas rašyti klasikinei Etiopijos kalbai – gezui. Vietoj 29 pietų arabų raidžių, etiopai naudojo 26. Penkios senosios raidės (ġ, ẓ, s3, z ir ṯ) nunyko, bet buvo sukurtos dvi papildomos: pait ir pesa.

Pradedant V a., tapo privaloma prie priebalsių diakritiniais ženklais žymėti balsius. Joks diakritinis ženklas nebuvo dedamas tais atvejais, kai po priebalsio eidavo ä. Tačiau balsiai u, i, a, e, ə, o ir dvibalsiai wa ir yä turėjo diakritinius ženklus. Kadangi ilgainiui diakritiniai ženklai suaugo su priebalsinėmis raidėmis, kiekvienoje išsivystė 7-9 skirtingos variacijos. Taip gezo raštas tapo abugida.

Iš pradžių raštas buvo naudojamas tik Gezo kalbai, kuri buvo klasikinė šventųjų raštų kalba, rašyti. Ilgainiui jis pritaikytas šnekamosioms kalboms, tokioms kaip amharų kalba, tigrajų kalba, tigrių kalba. Kurį laiką vartotas ir oromų kalbai. Pritaikant jį šioms kalboms, atsirado nauji rašmenys.

 Abėcėlė 
Klasikinį Gezo raidyną sudaro 26 raidės, kurių kiekviena gali įgyti 7-9 formas. Jų išsidėstymo tvarka, vadinama halehame, skiriasi nuo kitų semitinių rašto sistemų (kur dažniausia tvarka yra a-b-g-d). Ji atitinka pietų arabų rašto tvarką. 
 Pietų arabųäuiaeəowayäHoyh𐩠ሀሁሂሃሄህሆ Läwel𐩡ለሉሊላሌልሎሏ Ḥäwtḥ𐩢ሐሑሒሓሔሕሖሗ Maym𐩣መሙሚማሜምሞሟፙŚäwtś𐩦ሠሡሢሣሤሥሦሧ Rəʾsr𐩧ረሩሪራሬርሮሯፘSats𐩪ሰሱሲሳሴስሶሷ Ḳafḳ𐩤ቀቁቂቃቄቅቆቋ Betb𐩨በቡቢባቤብቦቧ Täwet𐩩ተቱቲታቴትቶቷ Ḫarmḫ𐩭ኀኁኂኃኄኅኆኋ Nähasn𐩬ነኑኒናኔንኖኗ ʾÄlfʾ𐩱አኡኢኣኤእኦኧKafk𐩫ከኩኪካኬክኮኳWäwew𐩥ወዉዊዋዌውዎ ʿÄynʿ𐩲ዐዑዒዓዔዕዖ Zäyz𐩹ዘዙዚዛዜዝዞዟYämäny𐩺የዩዪያዬይዮ Däntd𐩵ደዱዲዳዴድዶዷGämlg𐩴ገጉጊጋጌግጎጓṬäytṭ𐩷ጠጡጢጣጤጥጦጧP̣äytp̣ጰጱጲጳጴጵጶጷṢädäyṣ𐩮ጸጹጺጻጼጽጾጿṢ́äppäṣ́𐩳ፀፁፂፃፄፅፆ Äff𐩰ፈፉፊፋፌፍፎፏፚPsapፐፑፒፓፔፕፖፗ

Keturios raidyno raidės (ḳ - ቀ, ḫ - ኀ, k - ከ, g - ገ) gali turėti silpną -u-, tariamą prieš balsį. Tokiu atveju prie jų prirašomas papildomas diakritinis ženklas, ir jie virsta atitinkamai ቈ, ኈ, ኰ, ጐ. Po jų einantieji balsiai gali būti -ä, -i, -a, -e, -ə.

 Papildomos raidės 
Pritaikant Gezo raštą rašyti modernioms kalboms, prireikė žymėti papildomus garsus, kurių gezo kalboje nebuvo. Dažniausiai šie nauji rašmenys sudaromi prie panašų garsą reiškiančio klasikinio rašmens pridedant specialų ženklą viršuje. Visos jos gali įgyti 7-8 skirtingas formas.
 šḳʰḳʰʷvčŋʷñxxʷžǧŋč̣ ሸቐቘቨቸⶓኘኸዀዠጀጘጨAmharų kalba✓  ✓✓ ✓✓✓✓✓ ✓Tigrinja✓✓✓✓✓ ✓✓✓✓✓ ✓Tigrių kalba✓   ✓    ✓ ✓ Blinių kalba✓✓ ✓✓✓✓ ✓✓✓✓✓
 Skyrybos ženklai 
Gezo rašte naudojami specifiniai skyrybos ženklai:
 Žodžių atskyrimas  kablelis  dvitaškis  taškas  pastraipos pabaiga ፡  ፣ ፥  ፤    ።  ፨ 

 Skaitmenys 
Gezo rašte naudojami skaitmenys yra raidiniai. Tai reiškia, kad kai kurios abėcėlės raidės turi ir skaitinę reikšmę. Jeigu raidė naudojama kaip skaičius, viršuje ir apačioje ji išskiriama brūkšniais.
 123456789× 1፩፪፫፬፭፮፯፰፱× 10፲፳፴፵፶፷፸፹፺× 100፻ × 10.000፼

Kategorija:Abugidos
Kategorija:Etiopijos kultūra